als_Latn dik_Latn sag_Latn
9
Kimia 9|PM
Frëngjisht 9 | LM
Metoda "Le Français en 9e" i përgjigjet më së miri nivelit të nxënësve deri në këtë klasë si dhe nivelit që kërkohet të arrihet në bazë të programeve të reja të miratuara nga Ministria e Arsimit dhe e Shkencës. Objektivat dhe përmbajtja e kësaj metode janë përcaktuar duke respektuar qëllimet e përcaktuara në Kuadrin të përbashkët evropian të referencave për gjuhët. Në përfundim të kësaj metode nxënësi duhet të ketë përvetësuar kompetencat e nivelit B1 të Kuadrit të përbashkët evropian të referencave për gjuhët. Libri i mësuesit përmban të gjitha orët mësimore të shtjelluara dhe të orientuara sipas një metode e cila përbëhet nga katër njësi. Dy njësitë e para kanë nga pesë mësime dhe dy të tjerat nga katër mësime (gjithsej 18 mësime për 90 orë). Pas çdo njësie bëhet një përsëritje në rubrikën Revision me ushtrime mbi temat kryesore leksiko-gramatikore. Çdo mësim përbëhet nga katër rubrika: 1. Lexim dhe përpunim teksti, 2 .Gramatikë, 3. Komunikim i ndarë në dy pjesë, 4. Civilizim, të cilat janë ndarë mjaft qartë dhe e ndihmojnë mësuesin që ta organizojë çdo mësim në pesë orë.
Kimi 9
Në tekstin e kimisë 9 nxënësit do të kenë mundësi të njihen me studiojnë mbi kuptimin e koncepteve kryesore kimike dhe të modeleve kryesore të sjelljes kimike; Kuptimin e rrugëve në të cilat substancat dhe proceset kimike ndërveprojnë me njeriun dhe mjedisin; Zhvillimin i një numri kërkimesh praktike dhe përdorimi i tyre dhe i burimeve të tjera të informacionit për të zbuluar sjelljet kimike të substancave kimike.
Ndër konceptet kryesore që do të mësohen në këtë klasë, përmendim:
- Energji e reaksionit, reaksion endotermik, reaksion ekzotermik;
- Reaksion redoks, numër oksidimi, oksidim, reduktim, agjent oksidimi, agjent reduktimi;
- Dukuri elektrokimike, element galvanik, elektrolizer, katodë, anodë, gjysmë reaksion, përcjellshmëri jonike, veshje elektrodike, bateri ;
- Hidrokarbur, alkan, alken, cikloalkan, izomeri vargu, alkin, benzen;
- Alkoole, fenol, aldehid, keton, acid karboksilik, ester, sapun, acid lyror, lyra, karbohidrate, aminoacide, proteina, grup funksionor;
- Reaksione adicioni, zëvendësimi etj.
Biologji dhe edukim shëndetësor 9
Teksti Biologji dhe edukim shëndetësor 9 është shkruar nga Prof. Dr. Ethem Ruka dhe mësuesja Drita Nashi, autorë me eksperiencë të gjatë në hartimin e teksteve shkollore. Temat mësimore janë realizuar në përputhje të plotë me programin zyrtar të miratuar nga MASH. Teksti është konceptuar i ndarë dy pjesë dhe organizuar në 8 kapituj.
Mënyra e konceptimit të tekstit nxit të menduarit abstrakt dhe formon të menduarit logjik, autorët janë përpjekur ta përforcojnë këtë prirje duke i trajtuar temat teorike dhe duke përzgjedhur ushtrime e detyra të pavarura mjaft interesante. Përmes ballafaqimit të anëve të kundërta edhe në lëndën e biologjisë, nxënësit i kërkohet të arsyetojë në mënyrë të pavarur dhe t'i trajtojë me syrin kritik pohimet e ndryshme.
Punët laboratorike dhe veprimtaritë praktike aftësojnë nxënësit për punë të pavarur, të vëzhgojnë, të interpretojnë dhe të nxjerrin përfundime pas punës individuale. Nxënësit janë në gjendje të përshkruajnë atë që vëzhgojnë si dhe të interpretojnë saktë duke mundësuar formimin biologjik të tyre.
Informatika 9
"Informatika 9" është hartuar sipas kërkesave të programit mësimor të miratuar nga MASH. Autorët i kanë dhënë një vend të rëndësishëm prezantimeve dhe Internetit. Ky libër metodologjikisht është praktik dhe i strukturuar, por sjell edhe shumë propozime të këndshme që mund të përdoren në aktivitetin e përditshëm të nxënësve. Ai është shkruar në një gjuhë të thjeshtë për t'u kuptuar si dhe është i plotë nga këndvështrimi shkencor dhe kërkimor. Mësuesit mund ta përdorin së bashku me udhëzimin pedagogjik në praktikimin e aktiviteteve, ndërsa nxënësit, në hapësirën jashtëshkollore, mund ta përdorin në shtëpi kur u nevojitet për të punuar prezantime në Power Point apo për të bërë kërkime në Internet për aktivitetin mësimor apo dhe për t'u zbavitur.
Libri ka uniformitet në mënyrën e të organizuarit, në të është ruajtur balanca ndërmjet teorisë apo informacionit që ai trajton me punët praktike.
Këto forma të përdorura nga autorët e librit u kanë dhënë mundësi nxënësve që të analizojnë, kuptojnë dhe në fund të praktikojnë njohuritë tashmë të fituara. Libri konsiderohet si një bazë e mirë për përvetësimin e njohurive sidomos në fushën e Internetit, por edhe si një bazë plotësim njohurish në programet bazë të Paketës Microsoft Office.
unk ind_Latn als_Latn als_Latn azj_Latn als_Latn als_Latn pag_Latn als_Latn als_Latn gaz_Latn sun_Latn als_Latn als_Latn als_Latn als_Latn als_Latn crh_Latn als_Latn als_Latn als_Latn